ಕಾಡಾನೆ ದಾಳಿಗೆ ಸಕ್ರೆಬೈಲಿನ ಬಿಡಾರದ ರಂಗ ಆನೆ ಸಾವು ಶಿವಮೊಗ್ಗ: ಸಕ್ರೆಬೈಲಿನ ಆನೆ ಬಿಡಾರದಲ್ಲಿ ಅತ್ಯಂತ ಆಕರ್ಷಣೆಯ ಆನೆ ಎಂಬ ಹಗ್ಗಳಿಕೆಗೆ ಪಾತ್ರನಾಗಿದ್ದ ರಂಗ 35 ಕಾಡಾನೆ ದಾಳಿಗೆ ಬಲಿಯಾಗಿದೆ. ತನ್ನ ಮೈಕಟ್ಟಿನಿಂದಲೇ ಎಲ್ಲರನ್ನು ಆಕರ್ಷಿಸಿದ್ದ ರಂಗ ಕಳೆದ ರಾತ್ರಿ ಕಾಡಾನೆ ಏಕಾಏಕಿ ದಾಳಿ ನಡೆಸಿದಾಗ ಸರಪಳಿಯಲ್ಲಿ ಬಂಧಿಯಾಗಿದ್ದ. ರಂಗನ ಅಸಹಾಯಕನಾಗಿದ್ದ ಕಾರಣ ಕಾಡಾನೆಗಳು ದಂತದಿಂದ ತಿವಿದು ಸಾಯಿಸಿವೆ ಎಂದು ಹೇಳಲಾಗುತ್ತಿದೆ. ಸಕ್ರೆಬೈಲು ಕ್ಯಾಂಪ್ ನಲ್ಲಿ ಹುಟ್ಟಿದ್ದ ಗೀತಾ ಎಂಬ ಆನೆಯ ಮರಿಯೇ ಈ ರಂಗ. ಸ್ಥಳಕ್ಕೆ ಅರಣ್ಯಾಧಿಕಾರಿ ಮತ್ತು ವೈದರ ತಂಡ ದೌಡಾಯಿಸಿದ್ದಾರೆ. ಈ ಹಿಂದೆಯೂ ಶೆಟ್ಟಿಹಳ್ಳಿಯ ಅಭಯಾರಣ್ಯದಲ್ಲಿ ಟಸ್ಕರ್, ರಾಜೇಂದ್ರ, ಕಾವೇರಿ ಹಾಗೂ ಸಾಗರದ ಆನೆಗಳ ಮೇಲೂ ಕಾಡಾನೆಗಳು ದಾಳಿ ನಡೆಸಿತ್ತು. ಈ ದಾಳಿಯಲ್ಲಿ ಸಾಗರ ಆನೆವೊಂದು ಬಜಾವಾಗಿತ್ತು ಬಿಟ್ಟರೆ ಉಳಿದ ಆನೆಗಳು ಸಾವನ್ನಪ್ಪಿವೆ. ಶೆಟ್ಟಿಹಳ್ಳಿಯಲ್ಲಿ ಮೂರು ಕಾಡಾನೆಗಳಿವೆ. ಅವುಗಳಿಂದಲೇ ದಾಳಿ ನಡೆಯುತ್ತಿವೆ ಎಂಬ ಕೂಗು ಈ ಹಿಂದೆಯೇ ಕೇಳಿಬಂದಿತ್ತು. ಆದರೆ ಈ ಕೂಗಿಗೆ ಇಲಾಖೆ ನಿರ್ಲಕ್ಷಿಸುತ್ತಾ ಬಂದಿದೆ. ಚಿಟ್ಟೆ, ಮಂಕಿ ಪಾರ್ಕ್ ಹಾಗೂ ಇತರೆ ಕಾಮಗಾರಿಗಳ ಕಡೆ ಅರಣ್ಯ ಇಲಾಖೆಗೆ ಆಸಕ್ತಿ ಹೆಚ್ಚಾದ ಕಾರಣ ಕಾಡಾನೆಗಳ ದಾಳಿಯನ್ನ ತಡೆಯುವಲ್ಲಿ ನಿರ್ಲಕ್ಷ ಧೋರಣೆ ತಾಳಿದೆ. ಅರಣ್ಯ ಇಲಾಖೆಯ ಮೈಗಳ್ಳತನವೇ ಕಾಡಾನೆಗಳ ದಾಳಿಗೆ ಕಾರಣವಾಗಿದೆ ಎಂದು ಆರೋಪಿಸಲಾಗುತ್ತಿದೆ.